Diari Oficial de la Generalitat Valenciana


Sumari del DOGV 7519, del 06-05-2015 (2015/3972)

Informació pública del tràmit de consultes i posada a disposició de l'informe de sostenibilitat econòmica i pla de mobilitat de la versió preliminar del pla general.
---------------------------------------------------------------------------------------------------------------------------------------------------------------------

### Dades del document

Número de DOGV
:   7519

Data del DOGV
:   06-05-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/3972


Data del document
:   17-04-2015

Organisme emissor
:   Ajuntament de l'Alcúdia de Crespins

Tipus de document
:   Anunci

Descriptors 

:   * Alcúdia de Crespins, l'
    * pla d'urbanisme
    * administració local

Informació pública del tràmit de consultes i posada a disposició de l'informe de sostenibilitat econòmica i pla de mobilitat de la versió preliminar del pla general. [2015/3972]  
El Ple de l'Ajuntament de l'Alcúdia de Crespins, en la sessió plenària celebrada el dia 1 d'abril de 2015, va acordar sotmetre a informació pública el tràmit de consultes i la posada a disposició del públic, per mitjà de la corresponent publicació en el Diari Oficial de la Comunitat Valenciana, en el tauler d'edictes municipal i en un diari d'informació general d'àmplia difusió, l'informe de sostenibilitat econòmica i el pla de mobilitat municipal i estudi de trànsit integrants de la versió preliminar del pla general.   
De conformitat amb el que establix la Llei 9/2006, de 28 d'abril, i l'article 83 de la Llei 16/2005, de 30 de desembre, Urbanística Valenciana, en relació amb el que disposa la disposició transitòria primera de la Llei 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana, se sotmet l'esmentada documentació a un període de consultes, posada a disposició i informació pública durant un període de 45 dies hàbils, comptats a partir de l'endemà al de publicació d'este anunci en el Diari Oficial de la Comunitat Valenciana, per tal que puga ser examinat per les persones físiques o jurídiques que es consideren interessades, les administracions públiques afectades i els grups d'interés que ho desitgen.  
La documentació podrà ser examinada en les dependències d'urbanisme de l'Ajuntament de l'Alcúdia de Crespins (plaça de la Constitució, número 3, de l'Alcúdia de Crespins), en dies hàbils i horaris d'oficina (de dilluns a divendres, de 09.00 a 15.00 hores), així com en la pàgina web municipal (www.lalcudiadecrespins.es), i igualment durant l'esmentat període poden presentar-se les al·legacions, reclamacions i suggeriments que s'estimen convenients per qualsevol dels mitjans que preveu la Llei 30/1992, de Règim Jurídic de les Administracions Públiques i del Procediment Administratiu Comú.   
  
De la mateixa manera, i en compliment del que disposa l'acord plenari de data 1 d'abril de 2015, durant l'esmentat període podran igualment consultar-se i formular-se les corresponents al·legacions a la restant documentació integrant de la versió preliminar del pla inicialment exposada al públic mitjançant un acord plenari de data 10 de juliol de 2014.   
Cosa que fem pública per al seu coneixement i als efectes corresponents  
  
L'Alcúdia de Crespins, 17 d'abril de 2015.- L'alcalde: Francisco Javier Sicluna Lletget.